wannaphong/clean_thaiwikipedia huggingface dataset:
# วัดมหาโลก
วัดมหาโลก เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 12 ไร่ 3 งาน 4 ตารางวาโฉนดเลขที่ 10315

วัดมหาโลกเป็นวัดโบราณสร้างขึ้นเป็นวัดนับตั้งแต่ พ.ศ. 2015 เดิมมีนามว่า วัดม้าโรจน์ ได้รับพระราชทานวิสุงคามสีมาประมาณ พ.ศ. 2036 เขตวิสุงคามสีมากว้าง 10 เมตร ยาว 20 เมตรกรมศิลปากร. "วัดมหาโลก" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 6 ธันวาคม 2567. เข้าถึงจาก http://gis.finearts.go.th/fineart/

อาคารเสนาสนะต่าง ๆ ได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2484 ศาลาการเปรียญสร้างเมื่อ พ.ศ. 2513 หอสวดมนต์กว้าง 4 เมตร ยาว 15 เมตรสร้างพ.ศ. 2505 กุฏิสงฆ์ จำนวน 6 หลัง สำหรับปูชนียวัตถุมีพระประธานในอุโบสถ และพระพุทธรูปปางต่าง ๆ และมีเจดีย์
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดลำปาง พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองลำปาง, อำเภอห้างฉัตร, อำเภอแจ้ห่ม, อำเภอวังเหนือ, อำเภองาว และกิ่งอำเภอเมืองปาน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ทะ, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และอำเภอแม่เมาะ
# ปฏิบัตินิยม
ปฏิบัตินิยม  เป็นธรรมเนียมทางปรัชญาที่มองภาษาและความคิดว่าเป็นเครื่องมือในการทำนาย การแก้ปัญหา และการกระทำ มากกว่าการบรรยาย การแสดง หรือสะท้อนความเป็นจริง ผู้ยึดหลักปฏิบัตินิยมได้แย้งว่าประเด็นทางปรัชญาส่วนใหญ่ เช่น ธรรมชาติของความรู้ ภาษา แนวคิด ความหมาย ความเชื่อ และวิทยาศาสตร์ มักพิจารณาจากการใช้งานจริงและความสำเร็จ

แนวคิดเรื่องปฏิบัตินิยมเริ่มขึ้นในสหรัฐอเมริกาเมื่อช่วงคริสต์ทศวรรษ 1870 ต้นกำเนิดของปรัชญานี้มักจะมาจากนักปรัชญา อย่าง ชาลส์ แซนเดอส์ เพิร์ซ, วิลเลียม เจมส์ และจอห์น ดูอี ใน ค.ศ. 1878 เพิร์ชได้บรรยายถึงเรื่องนี้ว่า “ลองพิจารณาผลในทางปฏิบัติของวัตถุประสงค์ของความคิดคุณ แล้วแนวคิดของคุณเกี่ยวกับผลเหล่านั้นก็คือแนวคิดทั้งหมดของวัตถุประสงค์นั้น”
หมวดหมู่:ปรัชญาวิทยาศาสตร์
หมวดหมู่:ทฤษฎีทางญาณวิทยา
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดลำปาง พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ, อำเภองาว และกิ่งอำเภอเมืองปาน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และกิ่งอำเภอแม่เมาะ
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดลำปาง พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ และอำเภองาว

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก, อำเภอเสริมงาม และกิ่งอำเภอแม่เมาะ
# ดนตรีเกาหลีใต้ใน พ.ศ. 2568
บทความต่อไปนี้คือรายการเหตุการณ์และการวางจำหน่ายที่สำคัญที่เกิดขึ้น หรือที่คาดว่าจะเกิดขึ้นในปี ค.ศ. 2024 ในวงการดนตรีของประเทศเกาหลีใต้

รายการรางวัลและเทศกาล
พิธีมอบรางวัล
+ พิธีมอบรางวัลดนตรี พ.ศ. 2568 ในเกาหลีใต้ วันที่ รายการ เจ้าภาพ อ้างอิง 4 และ 5 มกราคม โกลเดนดิสก์อะวอดส์ ครั้งที่ 39 Ilgan Sports และ เจทีบีซีพลัส  15 และ 16 กุมภาพันธ์ ฮันทอมิวสิกอะวอดส์ ครั้งที่ 32 ฮันทอโกลบอล 

เปิดตัวและยุบวงใน พ.ศ. 2568
กลุ่มเปิดตัว

 Ablume
 
 ฮาตส์ทูฮาตส์
 KickFlip
 KiiiKiii
 มายโทร
 Nouera
 Xlov
 ยูดีทีที

เปิดตัวศิลปินเดี่ยว

 มาร์ก
 มินนี่
 ซึงฮัน
 เยจี

ยุบวง

 ลูมินัส

วางจำหน่ายใน พ.ศ. 2568
ไตรมาสที่หนึ่ง
มกราคม
 วันที่ อัลบั้ม ศิลปิน อ้างอิง 6 Connection อนยู  7 I'mma Be Xlov  8 Teleparty บีเอสเอส  13 Season of Memories จีเฟรนด์  15 The Feelings วีไอ  Love 2 บีบีเกิล์ส  Unspoken Goodbye Hynn  20 Winter Heptagon ก็อตเซเวน  Flip It, Kick It! KickFlip  21 Her มินนี่  23 Thunder Fever ซีไอเอ็กซ์  27 Explorer อึนฮย็อก 

กุมภาพันธ์
 วันที่ อัลบั้ม ศิลปิน อ้างอิง 3 Ive Empathy ไอฟ์  Caligo Pt.1 เพลฟ  4 Smoke Point ออลอาวเออร์ส  5 Glow Up Rescene  10 Hot Mess อีบึน  11 Gain;Moon ซง กา-อิน  12 Alivio ช็องฮา  14 Amortage จีซู  Pink Crush วันแพกต์  Madein Forever เมดอิน  Under My I:Mond  18 ONF: My Identity ออนแอนด์ออฟ  Glowy Day โซดิแอก  Nu Kidz: Out the Box ARrC  19 Butterfly ลูเนท  24 The Chase ฮาตส์ทูฮาตส์  Blue Paradise ซีโรเบสวัน  25 Übermensch จี-ดรากอน  26 Chapter: New Is Now Nouera  Flowering กยูบิน  27 All of Me ฮวัง ชี-ย็อล  The Lovers Note Hong Isaac 

มีนาคม
 วันที่ อัลบั้ม ศิลปิน อ้างอิง 2 Cold Young Posse  4 Leggo 8เทิร์น  5 We: Dream Chaser วันวี  6 Like Infinite อินฟินิต  7 Ruby เจนนี  Pleasure เทรเชอร์  10 Air เยจี  Interview X ซิ่วหมิน  Over Track เอ็นทีเอ็กซ์  Accidentally On Purpose ซึลกี  13 키다리의 선물 ช็อง ดง-ว็อน  14 Hot เลเซราฟิม  17 Fe3O4: Forward เอ็นมิกซ์  24 Uncut Gem KiiiKiii    เทรนซ์    เอสเอฟไนน์    สเตย์ซี    เอกซ์ดินารีฮีโรส์    เจ-โฮป    เตนล์ 

ไตรมาสที่สอง
เมษายน
 วันที่ อัลบั้ม ศิลปิน อ้างอิง   มาร์ก 

มิถุนายน
 วันที่ อัลบั้ม ศิลปิน อ้างอิง 1 Wonderland บีไอ 

TBA
 วันที่ อัลบั้ม ศิลปิน อ้างอิง   เอสปา    ไรซ์   โทย็อง   ไค   เรดเวลเวต – ไอรีนแอนด์ซึลกี   Naevis
# ปรัชญาศาสนา
ปรัชญาศาสนา  คือ "การตั้งคำถามเชิงปรัชญาของแก่นหลักและแนวคิดที่เกี่ยวข้องกับประเพณีทางศาสนา" การอภิปรายทางปรัชญาเกี่ยวกับหัวข้อดังกล่าวมีมาตั้งแต่สมัยโบราณและปรากฏในตำราเกี่ยวกับปรัชญายุกแรกเริ่ม สาขานี้เกี่ยวข้องกับสาขาปรัชญาอื่น ๆ มากมาย เช่น อภิปรัชญา ญาณวิทยา ตรรกศาสตร์ จริยธรรม สุนทรียศาสตร์ ปรัชญาภาษา และปรัชญาวิทยาศาสตร์ 

ปรัชญาศาสนามีความแตกต่างจากศาสนปรัชญา (religious philosophy) ตรงที่ปรัชญานี้มุ่งเน้นการอภิปรายคำถามเกี่ยวกับธรรมชาติของศาสนาโดยรวม มากกว่าการตรวจสอบปัญหาที่เกิดจากระบบความเชื่อใดความเชื่อหนึ่งโดยเฉพาะ ปรัชญาศาสนามีความแตกต่างจากเทววิทยาตรงที่ปรัชญาศาสนามุ่งเน้นการตรวจสอบแนวคิดทางศาสนาจากมุมมองวัตถุประสงค์ทางปรัชญา มากกว่าจะพิจารณาจากมุมมองของประเพณีทางศาสนาเฉพาะเจาะจง ปรัชญาศาสนาแตกต่างจากศาสนศึกษาตรงที่ปรัชญาศาสนามุ่งเน้นที่จะประเมินความจริงของโลกทัศน์ทางศาสนา
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดลำปาง พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ และอำเภองาว

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก และอำเภอเสริมงาม
# วิลเลียม เจมส์
วิลเลียม เจมส์ (11 มกราคม ค.ศ. 1842 – 26 สิงหาคม ค.ศ. 1910) เป็นนักปรัชญาและนักจิตวิทยาชาวอเมริกัน และเป็นนักการศึกษาคนแรกที่เปิดสอนหลักสูตรจิตวิทยา ในสหรัฐอเมริกา เจมส์ถือเป็นนักคิดชั้นนำในช่วงปลายศตวรรษที่ 19 หนึ่งในนักปรัชญาที่มีอิทธิพลมากที่สุดของสหรัฐอเมริกาและ "บิดาแห่งจิตวิทยาอเมริกัน"

เจมส์ได้ก่อตั้งสำนักปรัชญาที่เรียกว่า ปฏิบัตินิยม ร่วมกับชาลส์ แซนเดอส์ เพิร์ซ และยังได้รับการยกย่องว่าเป็นหนึ่งในผู้ก่อตั้งจิตวิทยาการหน้าที่ จากข้อมูลใน  Review of General Psychology ที่ตีพิมพ์ในปี ค.ศ. 2002 จัดอันดับเจมส์ให้เป็นนักจิตวิทยาที่มีชื่อเสียงมากที่สุดเป็นอันดับ 14 ของศตวรรษที่ 20 การสำรวจที่ตีพิมพ์ใน American Psychologist ในปี 1991 จัดอันดับชื่อเสียงของเจมส์ไว้ในอันดับที่สอง รองจากวิลเฮ็ล์ม วุนต์ ซึ่งได้รับการยกย่องอย่างกว้างขวางว่าเป็นผู้ก่อตั้งจิตวิทยาเชิงทดลองTom Butler-Bowdon: 50 Psychology Classics. Nicholas Brealey Publishing 2007. . p. 2. เจมส์ยังพัฒนาแนวคิดทางปรัชญาที่เรียกว่า ประสบการณ์นิยมสุดโต่ง
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดลำปาง พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองลำปาง, อำเภอแจ้ห่ม, อำเภอวังเหนือ และอำเภองาว

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ทะ, อำเภอห้างฉัตร, อำเภอเกาะคา, อำเภอสบปราบ, อำเภอเถิน, อำเภอแม่พริก และกิ่งอำเภอเสริมงาม
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดลำปาง กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# ปรัชญาประวัติศาสตร์
ปรัชญาประวัติศาสตร์  คือการศึกษาเชิงปรัชญาเกี่ยวกับประวัติศาสตร์และสาขาวิชาต่าง ๆ คำนี้คิดขึ้นโดยนักปรัชญาชาวฝรั่งเศส วอลแตร์

ในปรัชญาร่วมสมัย  มีความแตกต่างเกิดขึ้นระหว่างปรัชญาประวัติศาสตร์ เชิงทฤษฎี และปรัชญาประวัติศาสตร์ เชิงวิจารณ์ ซึ่งปัจจุบันเรียกว่า ปรัชญาเชิงวิเคราะห์
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดลำปาง ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# เทคโนโลยีขั้นสูง
เทคโนโลยีชั้นสูง (, high tech หรือ high-tech, advanced tech,exotechnology) คือ เทคโนโลยีที่ล้ำหน้าที่สุด เป็นเทคโนโลยีขั้นสูงสุดที่มีอยู่ สามารถระบุได้ว่าเป็นเทคโนโลยีที่ซับซ้อนที่สุดหรือใหม่ล่าสุดในตลาด ตรงข้ามของเทคโนโลยีชั้นสูงคือ เทคโนโลยีระดับต่ำ ซึ่งหมายถึงเทคโนโลยีแบบเรียบง่าย มักจะเป็นแบบดั้งเดิมหรือเป็นเชิงกล ตัวอย่างเช่น สไลด์รูล เป็นอุปกรณ์คำนวณที่ใช้เทคโนโลยีระดับต่ำ เมื่อเทคโนโลยีขั้นสูงไม่ใช่เทคโนโลยีชั้นสูงอีกต่อไป ก็จะกลายเป็นเทคโนโลยีระดับต่ำ เช่น อิเล็กทรอนิกส์แบบหลอดสุญญากาศ นอกจากนี้เทคโนโลยีชั้นสูงยังมีความเกี่ยวข้องกับแนวคิดของเทคโนโลยีระดับกลาง ซึ่งคือความสมดุลระหว่างเทคโนโลยีระดับต่ำและเทคโนโลยีชั้นสูง เทคโนโลยีระดับกลางอาจเป็นสิ่งที่ผสมผสานประสิทธิภาพและความคล่องตัวของเทคโนโลยีดิจิทัล/อัตโนมัติเข้ากับศักยภาพของเทคโนโลยีระดับต่ำในด้านความเป็นอิสระและความยืดหยุ่น
# จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดลำปาง พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# เกาะรามรี
เกาะรามรี  หรือ เกาะย่าน-บแย  เป็นเกาะนอกชายฝั่งรัฐยะไข่ ประเทศพม่า เกาะรามรีเป็นเกาะที่ใหญ่ที่สุดบนชายฝั่งยะไข่และใหญ่สุดในประเทศพม่า พื้นที่ของเกาะมีประมาณ  ศูนย์กลางประชากรหลักคือรามรี ในภาษาพม่าเกาะนี้เรียกว่าเกาะย่าน-บแย จังหวัดบนเกาะรามรีคือจังหวัดเจาะพยู และเจาะพยู เป็นเมืองใหญ่และเมืองหลักแห่งที่สองของรัฐยะไข่

 ภูมิศาสตร์ 
เกาะนี้แยกจากแผ่นดินใหญ่ด้วยช่องแคบคล้ายคลองแคบ ๆ ซึ่งกว้างเฉลี่ย  มีสะพานข้ามช่องแคบเชื่อมเกาะกับชายฝั่งทวีป จุดสูงที่สุดคือ ซิคาตอง ซึ่งเป็นภูเขาสูง  ตั้งอยู่ใกล้ชายฝั่งตะวันตกด้านใต้ของเกาะProstar Sailing Directions 2005 India & Bay of Bengal. Enroute. National Geospatial-intelligence Agency (1 February 2007). p. 168 บนเกาะมีเนินพุโคลน
thumb|ซิคาตองจุดสูงสุดบนเกาะรามรี

 เกาะใกล้เคียง 
 เกาะซะกู เป็นเกาะยาว  และกว้าง  ตั้งอยู่ทางใต้นอกแหลมเกาะรามรี โดยแยกออกจากเกาะรามรีด้วยช่องแคบกว้าง 
 เกาะมะจี้ เป็นเกาะขนาดเล็กยาว  ตั้งอยู่ทางใต้ห่างจากปลายเกาะซะกู
 เกาะชีดูบา ตั้งอยู่ห่างจากชายฝั่งตะวันตกเฉียงใต้ของเกาะรามรีราว 

 ประวัติศาสตร์ 
เดิมทีเกาะแห่งนี้เป็นสถานีการค้าของอาณาจักรมเยาะอู้ โดยมีหมู่บ้านชาวประมงกระจายอยู่ทั่วเกาะ ในช่วงสงครามโลกครั้งที่สอง ยุทธการที่เกาะรามรีเกิดขึ้นในเดือนมกราคมและกุมภาพันธ์ พ.ศ. 2488 ซึ่งเป็นส่วนหนึ่งของการรุกคืบกองทัพภาคที่ 14 ของอังกฤษในแนวรบด้านใต้ของพม่าช่วงปี พ.ศ. 2487–88 เมื่อการสู้รบสิ้นสุดลง ทหารญี่ปุ่นถูกบังคับให้เข้าไปในหนองบึงที่อยู่รอบเกาะ และมีการกล่าวอ้างว่าจระเข้น้ำเค็มได้คร่าชีวิตทหารไปราว 400 ราย (หรือ 980 รายจากทั้งหมด มีเพียง 20 รายเท่านั้นที่รอดชีวิตตามรายงานฉบับหนึ่ง)Top 10 Places You Don’t Want To Visit, 5: Ramree Island, Burma ซึ่งบันทึกสถิติโลกกินเนสส์ระบุว่าเป็น "ภัยพิบัติใหญ่สุดของมนุษย์ที่ประสบเหตุจากสัตว์" อย่างไรก็ตาม ความจริงของเรื่องนี้ยังคงเป็นที่ถกเถียง และข้อเท็จจริงชี้ให้เห็นว่ามีทหารญี่ปุ่นจำนวนน้อยที่เสียชีวิตเพราะจระเข้ ที่ยืนยันได้มีเพียงทหาร 10–15 นายที่ถูกจระเข้ฆ่าตายขณะข้ามแม่น้ำมูใกล้เมืองรามรี ทหารญี่ปุ่นส่วนใหญ่เสียชีวิตด้วยสาเหตุอื่น ๆ อีกมากมาย รวมถึงการขาดน้ำ การจมน้ำ การยิงปืนของอังกฤษ โรคบิด และอาจเสียชีวิตจากฉลามด้วย 

เมืองรามรีเป็นที่พระราชสมภพของ พระเจ้ามหาธัมมตะ กษัตริย์องค์สุดท้ายแห่งอาณาจักรมเยาะอู้

 สัตว์ป่า 
จระเข้น้ำเค็มยังคงเป็นสัตว์ที่พบเห็นได้ทั่วไปแถบเกาะรามรีจนถึงช่วงปี พ.ศ. 2503 นับจากนั้นแถบนี้ก็ไม่เป็นแหล่งอาศัยของจระเข้อีกต่อไป ซึ่งอาจเกิดจากการลักลอบล่า และในช่วงต้นทศวรรษ พ.ศ. 2523 ก็มีหลักฐานที่ชี้ให้เห็นว่ามีเพียงจระเข้ที่ยังคงอยู่อย่างกระจัดกระจายเท่านั้น

 ท่อส่งน้ำมัน 
เกาะรามรียังเป็นที่ตั้งของระบบท่อส่งก๊าซ ซึ่งส่งน้ำมันและก๊าซจากชายฝั่งมหาสมุทรอินเดียไปยังมณฑลยูนนาน ประเทศจีน จากท่าเรือน้ำลึกเมืองเจาะพยู บนเกาะรามรี รัฐยะไข่ น้ำมันจากตะวันออกกลางและก๊าซจากชายฝั่งมหาสมุทรของพม่าจะถูกขนส่งผ่านท่อส่งไปยังจีน ท่อส่งดังกล่าวทำให้จีนพึ่งพาการขนส่งน้ำมันและก๊าซทางทะเลผ่านช่องแคบมะละกา ที่อันตรายน้อยลง และยังช่วยลดระยะเวลาการขนส่งได้ถึงสองสัปดาห์ ค่าธรรมเนียมการขนส่งทางท่อเป็นแหล่งรายได้ของรัฐบาลพม่านอกเหนือจากการขายก๊าซBurmese junta profits from Chinese pipeline – Telegraph โดยเริ่มก่อสร้างใน พ.ศ. 2554"Kyaukpyu to Kunming pipeline construction officially commenced", 18 August 2011, ramree.com ท่อส่งก๊าซส่วนพม่าสร้างเสร็จเมื่อวันที่ 12 มิถุนายน พ.ศ. 2556 และก๊าซเริ่มไหลไปยังจีนเมื่อวันที่ 21 ตุลาคม พ.ศ. 2556 ส่วนท่อส่งน้ำมันสร้างเสร็จในเดือนสิงหาคม พ.ศ. 2557sources and more details here.
# เกเซ็ง โชโจะ โตะ อิบุงกะ โคริว
เป็นซีรีส์มังงะญี่ปุ่นโดย Hirokazu Yasuhara เริ่มเผยแพร่ทางออนไลน์ผ่านทาง ทวิตเตอร์ และ พิซิฟ ในเดือนธันวาคม พ.ศ. 2562 จากนั้นจึงได้รับการเผยแพร่โดย ฟูจิมิโชโบ บนเว็บไซต์ Niconico Seiga ภายใต้แบรนด์ DraDra Sharp ตั้งแต่เดือนพฤษภาคม พ.ศ. 2563 และรวบรวมเป็นเล่มทังโกบง จำนวน 9 เล่ม ซีรีส์อนิเมะโทรทัศน์ที่ผลิตโดยสตูดิโอโนแมด มีกำหนดออกอากาศในเดือนกรกฎาคม พ.ศ. 2568

ตัวละคร

สื่อ
มังงะ
เขียนและวาดภาพโดย Hirokazu Yasuhara, เกเซ็ง โชโจะ โตะ อิบุงกะ โคริว เริ่มเผยแพร่ทางออนไลน์ผ่านทาง ทวิตเตอร์ และบัญชี พิซิฟ ของผู้เขียนเมื่อวันที่ 22 ธันวาคม พ.ศ. 2562 ต่อมาถูกซื้อลิขสิทธิ์โดย ฟูจิมิโชโบ และเริ่มเผยแพร่บนเว็บไซต์ Niconico Seiga ภายใต้แบรนด์ DraDra Sharp เมื่อวันที่ 15 พฤษภาคม พ.ศ. 2563 บทต่าง ๆ ในซีรีส์ได้รับการรวบรวมเป็นเล่มทังโกบง 9 เล่ม ณ เดือนกรกฎาคม พ.ศ. 2567

อนิเมะ
มีการประกาศสร้างเป็นอนิเมะเมื่อวันที่ 29 สิงหาคม พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอโนแมด และกำกับโดย Toshihiro Kikuchi, เขียนบทโดย Yasunori Yamada, ออกแบบตัวละครโดย Rikiya Okano, และเพลงประกอบโดย Takurō Iga โดยมีกำหนดออกอากาศในวันที่ 6 กรกฎาคม พ.ศ. 2568 ทางเอที-เอ็กซ์ และเครื่อข่ายอื่น ๆ

อื่น ๆ
เพื่อเป็นการเฉลิมฉลองการเปิดตัวซีรีส์เล่มที่ 2 จึงมีการเผยแพร่วิดีโอโปรโมตบนช่องยูทูบ ของ Kadokawa Corporation เมื่อวันที่ 8 กรกฎาคม พ.ศ. 2564 วิดีโอโปรโมตนำเสนอการแสดงของ นาโอะ โทยามะ ในบทบาท ลิลี่
# เอเอฟซีแชมเปียนส์ลีกอีลิท 2024–25 รอบลีก
เอเอฟซีแชมเปียนส์ลีกอีลิท 2024–25 รอบลีก จะลงเล่นตั้งแต่วันที่ 16 กันยายน พ.ศ. 2567 ถึง 19 กุมภาพันธ์ พ.ศ. 2568.

การจับสลาก
การจับสลากสำหรับรอบลีกได้จัดขึ้นเมื่อวันที่ 16 สิงหาคม ที่โรงแรม อินเตอร์คอนติเนนตัล กัวลาลัมเปอร์ ในกรุงกัวลาลัมเปอร์, ประเทศมาเลเซีย.

ทีมวาง
สำหรับแต่ละโซน, แชมป์เก่าหรือทีมที่เป็นทีมวางสูงที่สุดจากแต่ละชาติสมาชิกที่มีส่วนเกี่ยวข้องจะได้ถูกจัดสรรให้อยู่ในโถที่ 1, ในขณะที่ทีมที่เหลือจะได้ถูกจัดสรรให้อยู่ในโถที่ 2.
โซนโถ 1โถ 2 อัลไอน์  
 อัลฮิลาล 
 อัสซัดด์ 
 เปร์เซโปลิส 
 ปัคทาคอร์ 
 อัชชัรเฏาะฮ์  อันนัศร์ 
 อัรร็อยยาน 
 เอสเตห์กัล 
 อัลวัศล์ 
 อัลอะฮ์ลี 
 อัลฆ็อรรอฟะฮ์  วิสเซล โคเบะ 
 อุลซันฮุนได 
 เซี่ยงไฮ้พอร์ต 
 บุรีรัมย์ ยูไนเต็ด 
 เซ็นทรัล โคสต์ มารีเนอร์ส 
 โจโฮร์ดารุลตักซิม  คาวาซากิ ฟรอนตาเล 
 โพฮัง สตีลเลอส์ 
 เซี่ยงไฮ้เซินหัว 
 โยโกฮามะ เอ็ฟ มารินอส 
 ควังจู 
 ชานตงไท่ชาน 

ตารางการแข่งขัน
ตารางการแข่งขันของแต่ละแมตช์เดย์เป็นไปดังนี้.

รอบวันที่ (โซนตะวันตก)วันที่ (โซนตะวันออก)นัดที่ 116–17 กันยายน พ.ศ. 256717–18 กันยายน พ.ศ. 2567นัดที่ 230 กันยายน–1 ตุลาคม พ.ศ. 25671–2 ตุลาคม พ.ศ. 2567นัดที่ 321–22 ตุลาคม พ.ศ. 256722–23 ตุลาคม พ.ศ. 2567นัดที่ 44–5 พฤศจิกายน พ.ศ. 25675–6 พฤศจิกายน พ.ศ. 2567นัดที่ 525–26 พฤศจิกายน พ.ศ. 256726–27 พฤศจิกายน พ.ศ. 2567นัดที่ 62–3 ธันวาคม พ.ศ. 25673–4 ธันวาคม พ.ศ. 2567นัดที่ 73–4 กุมภาพันธ์ พ.ศ. 256811–12 กุมภาพันธ์ พ.ศ. 2568นัดที่ 817–18 กุมภาพันธ์ พ.ศ. 256818–19 กุมภาพันธ์ พ.ศ. 2568

รอบลีก
รายละเอียดโปรแกรมการแข่งขันได้มีการประกาศไว้เมื่อวันที่ 16 สิงหาคม พ.ศ. 2567 หลังพิธีการจับสลาก.

โซนตะวันตก

สรุปผลการแข่งขัน

แมตช์

นัดที่ 1

นัดที่ 2

 

นัดที่ 3

นัดที่ 4

นัดที่ 5

นัดที่ 6

นัดที่ 7

นัดที่ 8

โซนตะวันออก

สรุปผลการแข่งขัน

แมตช์
นัดที่ 1

นัดที่ 2

นัดที่ 3

นัดที่ 4

นัดที่ 5

นัดที่ 6

นัดที่ 7

นัดที่ 8

 หมายเหตุ
# เจดีย์กาบาเอ (แก้ความกำกวม)
เจดีย์กาบาเอ หรือ กาบาเอเซดีตอ (ကမ္ဘာအေးစေတီတော်, แปลว่า "เจดีย์สันติภาพโลก") อาจหมายถึง
 เจดีย์กาบาเอ - ในเมืองย่างกุ้งของประเทศพม่า
 เจดีย์สันติภาพโลก - เจดีย์แบบพม่าในเมืองคิตะคิวชูของประเทศญี่ปุ่น
# วันเดอร์แมน
วันเดอร์แมน (ไซมอน วิลเลียมส์)  เป็นตัวละครที่ปรากฏในหนังสือการ์ตูนอเมริกันที่ตีพิมพ์โดย มาร์เวลคอมิกส์ สร้างโดยนักเขียน สแตน ลี และศิลปิน แจ็ก เคอร์บีและดอน เฮ็ก ปรากฏตัวครั้งแรกใน ดิอเวนเจอร์ส #9 (ตุลาคม 1964) ตัวละครเปิดตัวในตอนแรกว่าเป็น ตัวร้ายที่มีพลังพิเศษที่เต็มไปด้วยพลังงาน "ไอออน" ได้ต่อสู้กับอเวนเจอร์ส และหลังจากเหตุการณ์ต่าง ๆ มากมาย ก็ได้กลับมาเกิดใหม่อีกครั้งเป็น ซูเปอร์ฮีโร และเข้าร่วมทีมที่เขาต่อสู้ด้วยในตอนแรก

วิลเลียมส์จะเปิดตัวในรูปแบบคนแสดงครั้งแรกในละครชุด วันเดอร์แมน บนดิสนีย์+ แสดงโดย ยาห์ยา อับดุล-มาทีน ที่ 2 และดำเนินเรื่องอยู่ในจักรวาลภาพยนตร์มาร์เวล
# บรรพบุรุษร่วมกันสุดท้ายของกอริลลา–มนุษย์
บรรพบุรุษร่วมกันสุดท้ายของกอริลลา–มนุษย์ (ย่อเป็น GHLCA, GLCA หรือ G/H LCA) เป็นสัตว์ชนิดสุดท้ายระหว่างเผ่า Hominini กับ Gorillini (เช่นบรรพบุรุษร่วมกันสุดท้ายของชิมแปนซี–มนุษย์ในด้านหนึ่งกับกอริลลาในอีกด้าน) ที่มีบรรพบุรุษร่วมกัน โดยประมาณการว่ามีชีวิตอยู่เมื่อ 8 – 10 ล้านปีก่อน (TGHLCA) ในสมัยไมโอซีนตอนปลาย

การค้นพบฟอสซิลของ Nakalipithecus nakayamai มีอายุใกล้เคียงกับ GHLCA มากที่สุด
# มิตสึโฮะ คัมเบะ
มิตสึโฮะ คัมเบะ (, เกิด 13 กันยายน 1996) เป็นนักพากย์ชาวญี่ปุ่น เกิดที่จังหวัดเฮียวโงะ สังกัดสำนักงานโอซาวะ เป็นสมาชิกคนหนึ่งของวงนักพากย์ NOW ON AIR
# พระราชพิธีรัชดาภิเษกในสมเด็จพระราชินีนาถเอลิซาเบธที่ 2
พระราชพิธีรัชดาภิเษกในสมเด็จพระราชินีนาถเอลิซาเบธที่ 2  เป็นงานฉลองสิริราชสมบัติครบ 25 ปีของสมเด็จพระราชินีนาถเอลิซาเบธที่ 2 ตรงกับวันที่ 6 กุมภาพันธ์ พ.ศ. 2520 มีการจัดงานเฉลิมฉลองอย่างยิ่งใหญ่ด้วยการจัดงานเลี้ยงและขบวนพาเหรดทั่วทั้งสหราชอาณาจักรและเครือจักรภพตลอดปี พ.ศ. 2520 โดยมีการเฉลิมฉลองปิดท้ายในเดือนมิถุนายนด้วย “วันฉลองสิริราชสมบัติ” ซึ่งจัดขึ้นให้ตรงกับวันคล้ายวันเสด็จพระราชสมภพอย่างเป็นทางการของพระองค์ งานฉลองสิริราชสมบัติดังกล่าวยังได้รับการเฉลิมฉลองด้วยการจัดพิธีทางศาสนาในโบสถ์ทั่วประเทศในวันที่ 6 กุมภาพันธ์ พ.ศ. 2520 และต่อเนื่องไปตลอดเดือนนั้น ในเดือนมีนาคม เริ่มมีการเตรียมจัดงานเลี้ยงฉลองขนาดใหญ่ในทุกเมืองสำคัญของสหราชอาณาจักร รวมถึงงานเลี้ยงขนาดเล็กในแต่ละชุมชนทั่วประเทศ
# กลุ่มเกาะลูคายัน
กลุ่มเกาะลูคายัน  หรือที่เรียกอีกอย่างว่า กลุ่มเกาะบาฮามาส (Bahamian Archipelago) เป็นกลุ่มเกาะที่ประกอบด้วยเครือรัฐบาฮามาสและหมู่เกาะเติกส์และเคคอส ดินแดนโพ้นทะเลของบริเตน กลุ่มเกาะนี้ตั้งอยู่ทางตะวันตกของมหาสมุทรแอตแลนติกเหนือทางตอนเหนือของประเทศคิวบาและหมู่เกาะแอนทิลลีส และทางตะวันออกและตะวันออกเฉียงใต้ของรัฐฟลอริดา

วิลเลียม คีแกน เขียนว่า "หากมองข้ามการพิจารณาทางการเมืองสมัยใหม่ หมู่เกาะเหล่านี้ก็รวมตัวกันเป็นกลุ่มเกาะเดียวที่มีรากฐานทางธรณีวิทยา นิเวศวิทยา และวัฒนธรรมร่วมกัน" แม้ว่าจะเป็นส่วนหนึ่งของหมู่เกาะเวสต์อินดีส แต่กลุ่มเกาะลูคายันก็ไม่ได้ตั้งอยู่ในทะเลแคริบเบียน
หมวดหมู่:กลุ่มเกาะนานาชาติ
หมวดหมู่:กลุ่มเกาะในมหาสมุทรแอตแลนติก
# เจดีย์สันติภาพโลก
เจดีย์สันติภาพโลกเจดีย์สันติภาพโลก – เว็บไซต์ข้อมูลการท่องเที่ยวอย่างเป็นทางการของเมืองคิตะคิวชู  หรือ เจดีย์กาบาเอ  ตั้งอยู่บนเขาข้างสวนสาธารณะเมการิในอุทยานแห่งชาติเซโตะไนไก ในเขตโมจิ เมืองคิตะคิวชู จังหวัดฟุกุโอกะ เป็นวัดที่สร้างขึ้นเพื่อรำลึกถึงผู้เสียชีวิตในสงครามโลกครั้งที่สองที่ออกเดินทางจากท่าเรือโมจิไปเพื่อทำสงคราม ถือเป็นเจดีย์แบบพม่าเพียงแห่งเดียวในประเทศญี่ปุ่นที่ได้รับการยอมรับอย่างเป็นทางการจากชุมชนชาวพุทธและรัฐบาลพม่า

 ภาพรวม 
ท่าเรือโมจิในเขตโมจิของเมืองคิตะคิวชู จังหวัดฟุกุโอกะ เป็นท่าเรือที่ได้ทำการส่งทหารกว่า 2 ล้านคนไปยังแนวรบด้านใต้ ซึ่งรวมถึงในประเทศพม่าด้วย ในระหว่างสงครามโลกครั้งที่สอง

ในปี 1958 เจดีย์นี้ได้ถูกสร้างขึ้นด้วยเงินทุนจากสมาคมพุทธศาสนาพม่า เพื่อเป็นที่รำลึกถึงดวงวิญญาณของผู้เสียชีวิตในช่วงสงครามโลกครั้งที่สอง มีพระสงฆ์ที่ส่งมาจากสมาคมพุทธพม่าประทับอยู่ในเจดีย์ และนอกเหนือจากการสวดภาวนาเพื่อผู้เสียชีวิตจากสงครามแล้ว ยังภาวนาถึงสัมพันธ์อันดีระหว่างญี่ปุ่นกับพม่า การแลกเปลี่ยนทางพุทธศาสนา และสันติภาพของโลกใบนี้

เจดีย์แห่งนี้ได้รับการสร้างให้มีลักษณะคล้ายคลึงกับเจดีย์ที่มีชื่อเดียวกัน คือ เจดีย์กาบาเอ ในเมืองย่างกุ้ง เมืองหลวงของประเทศพม่าในขณะนั้น

อิสเซย์ สึซึกิ ประธานคนแรกของสมาคมพุทธศาสนานิกายเถรวาทแห่งญี่ปุ่น และ วิมาลา อิโนอุเอะ ศาสตราจารย์ด้านวรรณคดีที่มหาวิทยาลัยโคยาซัง ได้เคยมาปฏิบัติธรรมที่เจดีย์สันติภาพโลกแห่งนี้

เจดีย์นี้ได้รับได้รับการยอมรับจากสำนักงานกิจการวัฒนธรรมให้เป็นทรัพย์สินทางวัฒนธรรม

ในเดือนกรกฎาคม 2020 สภากิจการวัฒนธรรมแห่งชาติได้ยื่นรายงานต่อรัฐมนตรีว่าการกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี เพื่อให้เจดีย์สันติภาพโลกได้รับการจดทะเบียนเป็นทรัพย์สินทางวัฒนธรรมที่จับต้องได้ของประเทศญี่ปุ่น

 ข้อมูลพื้นฐาน 

 เวลาทำการ 6.00-18.00 น.
 เจดีย์สูง 27 เมตร เส้นผ่านศูนย์กลาง 13 เมตร

 การเดินทาง 

 ใช้เวลาประมาณ 10 นาทีโดยรถยนต์จากสถานีรถไฟโมจิโก ของ JR คิวชู
# รูอินอาร์ม
รูอินอาร์ม (คาตากานะ: ルインアーム) เป็นวิดีโอเกมแอ็กชันเล่นตามบทบาทที่วางจำหน่ายเฉพาะในประเทศญี่ปุ่นเมื่อ ค.ศ. 1995 สำหรับเครื่องซูเปอร์แฟมิคอม

 การตอบรับ 
เมื่อวางจำหน่าย นิตยสารแฟมิซือให้คะแนนเกมนี้ 22 คะแนน จากคะแนนเต็ม 40 คะแนนNEW GAMES CROSS REVIEW: ルインアーム. Weekly Famicom Tsūshin. No.343. Pg.29. 14 July 1995.